
LĪGUMS 
par autotransporta tehnisko apkopi un remonta pakalpojumiem
(iepirkuma identifikācijas Nr. VAAD 2026/9)

12.08.2026.	   	

[bookmark: _Hlk104374934] 	Valsts augu aizsardzības dienests tā direktores ____ personā, kura rīkojas saskaņā ar Ministru kabineta 2022. gada 12. aprīļa noteikumiem Nr. 230 “Valsts augu aizsardzības dienesta nolikums”, turpmāk – Pasūtītājs, no vienas puses, un 
“KG Knutsson” SIA, reģ.Nr. 40003397613, juridiskā adrese: Gunāra Astras iela 3, Rīga, tās valdes locekļa _____ personā, kurš rīkojas saskaņā ar statūtiem, turpmāk – Izpildītājs, no otras puses, abi kopā turpmāk – Puses, pamatojoties uz Pasūtītāja rīkotā atklāta konkursa “Autotransporta tehniskās apkopes un remonta pakalpojumi”, identifikācijas Nr. VAAD 2026/9, rezultātiem, noslēdz savā starpā šāda satura līgumu (turpmāk – Līgums):

1. Līguma priekšmets
1.1. Pasūtītājs pasūta, un Izpildītājs apņemas sniegt Pasūtītāja autotransportam tehnisko apkopi, remontu, kā arī rezerves daļu piegādi un to uzstādīšanu (turpmāk – Pakalpojumi) saskaņā ar Līguma, iepirkuma nolikuma, tajā skaitā tehniskās specifikācijas, nosacījumiem, kā arī atbilstoši Izpildītāja iepirkuma procedūrā iesniegtajam tehniskajam un finanšu piedāvājumam. 
1.2. Pakalpojumu apraksts, cena un izpildes noteikumi ir noteikti saskaņā ar iepirkuma procedūras “Autotransporta tehniskās apkopes un remonta pakalpojumi”, identifikācijas Nr. VAAD 2026/9, rezultātiem.
1.3. Pakalpojumi tiek sniegti Izpildītāja autoservisā Gunāra Astras ielā 3, Rīgā.
1.4. Pasūtītājs Līguma ietvaros nav saistīts ar  konkrētu automašīnu skaitu katrā no iepirkuma  priekšmeta daļām un veic pasūtījumus atbilstoši vajadzībām un finanšu iespējām.

2. Līguma termiņš
2.1. Līgums stājas spēkā ar tā abpusējas parakstīšanas dienu. 
2.2. Izpildītājs sniedz Līgumā atrunātos Pakalpojumus 36 (trīsdesmit sešus) mēnešus vai līdz Līguma summas izlietojumam atkarībā no tā, kurš no nosacījumiem iestājas pirmais.
2.3. Līgums ir spēkā līdz Pušu saistību pilnīgai izpildei.
2.4. Parakstot Līgumu, Puses vienojas, ka tās Līguma darbības termiņu, rakstveidā savstarpēji vienojoties, var pagarināt gadījumā, ja līdz Līguma termiņa beigām netiks izmantota visa Līgumā paredzētā maksimālā summa. Minētajā gadījumā Puses var pagarināt Līguma darbības termiņu, ievērojot Publisko iepirkumu likuma 61. panta noteikumus.

3. Līguma summa un norēķinu kārtība
3.1. Šī Līguma kopējā summa nepārsniedz 63200 EUR (sešdesmit trīs tūkstoši divi simti euro) bez PVN. Papildus Pasūtītājs maksā PVN spēkā esošajos normatīvajos aktos noteiktajā kārtībā un apmērā.
3.2. Izpildītājs nodrošina Pakalpojuma izpildei nepieciešamo rezerves daļu un ekspluatācijas materiālu (turpmāk – Prece) piegādi ar 15% (piecpadsmit procentu) atlaidi no mazumtirdzniecības cenas.
3.3. Samaksa par Pakalpojumiem notiek, veicot 100% pēcapmaksu.
3.4. Pasūtītājs veic samaksu par faktiski sniegto Pakalpojumu saskaņā ar Līguma nosacījumiem, Izpildītāja norēķinu kontā 30 (trīsdesmit) dienu laikā pēc Pakalpojuma nodošanas un pieņemšanas akta un Izpildītāja rēķina saņemšanas, pārskaitot rēķinā norādīto summu.
3.5. Izpildītājs rēķinā norāda Pušu rekvizītus, transportlīdzekļa marku, modeli, valsts reģistrācijas numuru un odometru rādījumu, saņemtā Pakalpojuma aprakstu, Līguma numuru, Pakalpojuma cenu, piemēroto atlaidi, kopējo summu bez PVN, PVN summu un kopējo summu ar PVN.
3.6. Par samaksas dienu tiek uzskatīta diena, kad Pasūtītājs pārskaitījis uz Izpildītāja bankas kontu attiecīgo summu, ko apliecina attiecīgs maksājuma uzdevums.
3.7. Izpildītājs saskaņā ar Grāmatvedības likuma 11. panta četrpadsmito daļu nosūta Pasūtītājam strukturētu elektronisko rēķinu (xml formātā) uz Pasūtītāja e-adreses apakšadresi EINVOICE_VAAD@90000042982.

4. Līguma izpildes noteikumi
4.1. Pirms katras Pasūtītāja autotransporta nodošanas tehniskās apkopes veikšanai vai remontam Puses elektroniski saskaņo Pakalpojuma apmēru, nomaināmo detaļu cenas, izmaksu tāmi un izpildes termiņus ar Līguma 11.11. punktā norādīto kontaktpersonu.
4.2. Katra Pakalpojuma izpildes nodošana tiek noformēta ar nodošanas un pieņemšanas aktu, kurā obligāti uzrāda pakalpojumu cenu atbilstoši iesniegtajam finanšu piedāvājumam. Nodošanas un pieņemšanas aktu paraksta Pušu pilnvarotie pārstāvji transporta nodošanas brīdī.
4.3. Ja Pakalpojums ir sniegts nekvalitatīvi vai nav pabeigts (turpmāk – trūkumi), Pasūtītājs iesniedz Izpildītājam pretenziju un  nodošanas un pieņemšanas aktu neparaksta līdz brīdim, kamēr Izpildītājs abu Pušu saskaņotā termiņā, kas nevar pārsniegt piecas darba dienas, Pakalpojumu izpilda kvalitatīvi uz sava rēķina. Ja trūkumu  novēršanas termiņš ir nokavēts, Izpildītājs maksā līgumsodu saskaņā ar Līguma 6.2. punktu.
4.4. Pasūtītājs ir tiesīgs kontrolēt Līguma izpildi un Pakalpojuma atbilstību visām Līgumā noteiktajām prasībām, pieaicinot neatkarīgus speciālistus un ekspertus atzinuma sniegšanai. Šajā gadījumā Pasūtītājs sedz visus izdevumus par atzinuma sagatavošanu.
4.5. Ja Pusēm rodas domstarpības Pakalpojuma un/vai Preces kvalitātes novērtējumā, tās, savstarpēji vienojoties, ir tiesīgas pieaicināt neatkarīgus ekspertus (speciālistus), kuru atzinums par Pakalpojuma un/vai rezerves daļu kvalitāti būs saistošs Pusēm. Ja ekspertu (speciālistu) atzinumā tiks konstatēti Pakalpojuma un/vai rezerves daļu kvalitātes trūkumi, Izpildītājs sedz visus izdevumus par atzinuma sagatavošanu.
4.6. Ja Pasūtītājs konstatē Pakalpojuma trūkumus pēc nodošanas un pieņemšanas akta parakstīšanas, ekspluatējot automašīnu, Izpildītājam uz sava rēķina jānovērš šī nekvalitatīvi veiktā Pakalpojuma vai uzlikto nekvalitatīvo rezerves daļu izraisītās sekas saskaņā ar garantijas noteikumiem.

5. Pakalpojumu kvalitāte un garantija
5.1.  Izpildītājs izmantot Pakalpojuma izpildes ietvaros jaunas un sertificētas rezerves daļas, kas atbilst drošas ekspluatācijas prasībām.  
5.2. Izpildītājs garantē Pakalpojumu un izmantoto rezerves daļu un ekspluatācijas materiālu atbilstību spēkā esošiem Latvijas valsts standartiem un citām normatīvi tehniskajos dokumentos izvirzītām kvalitātes prasībām.
5.3. Izpildītājam sniegtajiem pakalpojumiem tiek noteikta 12 mēnešu garantija un rezerves daļām 12 mēnešu garantija no nodošanas un pieņemšanas akta parakstīšanas dienas.
5.4. Ja Līguma 5.3. punktā noteiktajā termiņā Pasūtītājs konstatē, ka veiktais Pakalpojums vai Prece neatbilst Līguma noteikumiem, Pasūtītājs paziņo par to Izpildītājam (telefoniski vai e-pasta sūtījumā), uzaicinot Izpildītāju sastādīt divpusēju aktu par konstatētajiem trūkumiem. Izpildītāja pārstāvim pēc paziņojuma saņemšanas divu darba dienu laikā jāierodas Pasūtītāja norādītajā adresē. Izpildītāja pārstāvja neierašanās gadījumā Pasūtītājam ir tiesības sastādīt aktu bez Izpildītāja pārstāvja piedalīšanās.
5.5. Izpildītājs uz sava rēķina novērš Līguma 5.4. punktā noteiktajā kārtībā konstatētos trūkumus. Nekvalitatīvi veiktā Pakalpojuma rezultātā radušos defektu novēršanas vai nekvalitatīvo rezerves daļu (Preces) apmaiņas termiņš ir ne vairāk kā 10 (desmit) kalendāra dienas.
5.6. Izpildītājam nav pienākuma novērst radušos autotransporta trūkumus un bojājumus, ja autotransports zaudējis savas darba spējas vai rezerves daļas zaudēja savas īpašības tāpēc, ka Pasūtītājs nav ievērojis automašīnas pareizas ekspluatācijas noteikumus vai rezerves daļas ražotāja garantijas instrukciju, un/vai tehniskās ekspluatācijas noteikumus. 

6. Pušu atbildība 
6.1. Puses ir materiāli atbildīgas gadījumā, ja netiek pildīti vai tiek nepienācīgi pildīti Līguma noteikumi, kā rezultātā viena no Pusēm otras Puses vainas dēļ cietusi zaudējumus.
6.2. Ja Izpildītājs nokavē Pakalpojuma izpildes termiņu, par kādu Puses ir vienojušās, vai Līguma 4.3. punktā noteikto termiņu, un tas nav saistīts ar neparedzētu pakalpojumu veikšanu, Pasūtītājam ir tiesības pieprasīt no Izpildītāja līgumsodu par pieļauto kavējumu 0,1% apmērā no kopējās attiecīgā Pakalpojuma izmaksu tāmes par katru kavējuma dienu, kas tiek ieturēta no gala maksājuma summas, bet ne vairāk kā 10% no attiecīgā Pakalpojuma kopējās summas. 
6.3. Par maksājumu termiņa neievērošanu Izpildītājs no Pasūtītāja ir tiesīgs pieprasīt līgumsodu 0,1% apmērā no nokavētā maksājuma summas par katru kavējuma dienu, iesniedzot Pasūtītājam pieprasījumu un rēķinu, bet ne vairāk  kā 10% no attiecīgā Pakalpojuma kopējās summas.
6.4. Līgumsoda nomaksa neatbrīvo Pusi no līgumsaistību izpildes vai pārkāpumu novēršanas pienākuma.
6.5. Izpildītājs ir atbildīgs par Pakalpojuma izpildes laikā nodarītajiem bojājumiem, kas radušies Izpildītāja vai trešo personu vainas dēļ.

7. Nepārvarama vara
7.1. Puses nav atbildīgas par daļēju vai pilnīgu šā Līguma saistību neizpildi, ja neizpilde ir sekas dabas parādību, kara darbības un citu nepārvaramas varas apstākļu darbībai, kas tiešā veidā ietekmējusi šā Līguma izpildi. Līguma saistību izpildes termiņš tiek pagarināts par laiku, kurā darbojušies nepārvaramas varas apstākļi, kā arī šo apstākļu izraisītās sekas.
7.2. Tā Puse, kura sakarā ar neparedzētajiem apstākļiem nevar izpildīt Līguma nosacījumus, ne vēlāk kā trīs darba dienu laikā informē otru pusi par šādu apstākļu iestāšanos. Šādā gadījumā Puses vienojas par pakalpojuma turpmāku izpildi.
7.3.  Nepārvaramas varas apstākļu esamība ir jāpierāda Pusei, kura uz tiem atsaucas. 

8. Līguma izbeigšana
8.1. Līgums var tikt izbeigts tikai šajā Līgumā noteiktajā kārtībā saskaņā ar Publisko iepirkumu likuma 64. panta noteikumiem vai Pusēm savstarpēji vienojoties.
8.2. Pasūtītājam ir tiesības vienpusēji izbeigt Līgumu, 30 (trīsdesmit) dienas iepriekš rakstveidā par to brīdinot Izpildītāju, gadījumos, ja:
8.2.1. Izpildītājs vairāk nekā divas reizes kavējis Pakalpojuma izpildes termiņu;
8.2.2. ja vairāk nekā divas reizes ir konstatētas Pakalpojuma kvalitātes neatbilstības Līguma noteikumiem un/vai Latvijas Republikas normatīvajiem aktiem;
8.2.3. Izpildītājs nepilda garantijas saistības;
8.2.4. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
8.2.5. ir pasludināts Izpildītāja maksātnespējas process, vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
8.2.6. Izpildītājs Pasūtītājam nodarījis zaudējumus;
8.2.7. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētās dzīvesvietas adresē;
8.2.8.  ārējā normatīvajā aktā noteiktajos gadījumos;
8.2.9. Izpildītājs pārkāpj kādu no Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Izpildītāja spējas pildīt savas saistības saskaņā ar šo Līgumu;
8.2.10. ja nav iespējams izpildīt Līgumu vai veikt maksājumu tādēļ, ka Izpildītājam, tā valdes vai padomes loceklim, patiesā labuma guvējam, pārstāvēt tiesīgai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai ir radušās pamatotas aizdomas, ka Izpildītājs ir veicis darbības, kas ir vērstas uz sankciju režīma neievērošanu, apiešanu vai sadarbību ar sankciju subjektiem.
8.3. Izpildītājam ir tiesības vienpusēji izbeigt Līgumu, 30 (trīsdesmit) dienas iepriekš rakstveidā par to brīdinot Pasūtītāju, gadījumos, ja Pasūtītājs vairāk nekā divas reizes Līguma 3.4. punktā noteiktajā laikā neveic samaksu saskaņā ar Līguma noteikumiem.
8.4. Līgums var tikt lauzts, abām Pusēm savstarpēji vienojoties un otru Pusi par to brīdinot vismaz 30 (trīsdesmit) darba dienas iepriekš. Līguma laušanas gadījumā tiek noslēgta vienošanās, paredzot tajā savstarpējo norēķinu kārtību Līguma izbeigšanas gadījumā Pasūtītājs samaksā par faktiski sniegtajiem Pakalpojumiem.
8.5. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.

8. 
9. Apakšuzņēmēju vai personāla nomaiņas un piesaistes kārtība
9.1. Izpildītājs ir atbildīgs par piesaistītā personāla un Apakšuzņēmēju veikto Pakalpojumu atbilstību Līguma noteikumiem.
9.2. Izpildītājs nav tiesīgs bez saskaņošanas ar Pasūtītāju veikt Apakšuzņēmēju nomaiņu un iesaistīt papildu Apakšuzņēmējus Līguma izpildē. Papildu personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.
9.3. Pasūtītājs nepiekrīt personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.4. Pasūtītājs nepiekrīt Apakšuzņēmēja nomaiņai, ja pastāv kāds no šādiem nosacījumiem:
9.4.1. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
9.4.2. piedāvātais Apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā minētajiem pretendentu izslēgšanas gadījumiem;
9.4.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5. Pasūtītājs nepiekrīt jauna apakšuzņēmēja piesaistīšanai gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

10. Fizisko personu datu aizsardzība
10.1. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā noteikts citādi, vai normatīvie akti paredz šādu nodošanu.

11. Citi noteikumi
11.1. Līguma darbības laikā Puses nav tiesīgas veikt būtiskus Līguma grozījumus, izņemot Publisko iepirkumu likuma (turpmāk – PIL) 61. panta pirmajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst PIL 61. panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti saskaņā ar PIL 61. pantā noteikto.
11.2. Līguma darbības laikā tehniskajā specifikācijā norādīto transportlīdzekļu skaits, markas un modeļi var mainīties atbilstoši Pasūtītāja faktiskajām vajadzībām, bet kopējais Pakalpojumu apmērs nepārsniegs līguma kopējo summu.
11.3. Nav nepieciešama atsevišķu grozījumu veikšana Līgumā, ja Līguma izpildes laikā tehniskajā specifikācijā norādīto transportlīdzekļu skaits, markas un modeļi mainīsies. Šādā gadījumā Pasūtītāja kontaktpersona elektroniski saskaņo šīs izmaiņas ar Izpildītāja kontaktpersonu.
11.4. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja vienošanos nav iespējams panākt, tad strīds tiek risināts Latvijas Republikas tiesā saskaņā ar normatīvajiem aktiem.
11.5. Pusēm savlaicīgi jāinformē vienai otru par apstākļiem, kas ietekmē vai varētu ietekmēt Līguma izpildi.
11.6. Gadījumā, ja kāda no Pusēm maina savu juridisko adresi un/vai bankas rekvizītus, tā ne vēlāk kā piecu dienu laikā pēc izmaiņu veikšanas rakstiski paziņo par to otrai Pusei.
11.7. Pušu juridiskā statusa izmaiņu gadījumā Līgums saglabā savu spēku pilnā apmērā to tiesību un saistību pārņēmējiem.
11.8. Visos pārējos šajā Līgumā neatrunātajos jautājumos Puses vadās no Latvijas Republikā spēkā esošajiem normatīviem aktiem.
11.9. Puses apņemas neizpaust trešajām personām konfidenciālu informāciju, kas tām kļuvusi zināma, pildot šī Līguma noteikumus, izņemot kad šāda informācija jāsniedz saskaņā ar normatīvajiem aktiem.
11.10. Līguma izpildes kontroli Pasūtītāja vārdā veic Saimniecības daļas vadītāja vietnieks ____, tālrunis ____, e-pasts ______@vaad.gov.lv.
11.11. Tiesības pieteikt pakalpojumu, parakstīt darba lapas vai nodošanas un pieņemšanas aktus Pasūtītāja vārdā ir Līguma 3. pielikumā norādītajai atbildīgajai personai.
11.12. Izpildītāja kontaktpersona ir auto servisa vadītājs ___, tālrunis ____, 
e-pasts ____@kgk.lv.
11.13. Pušu pārstāvji apliecina, ka viņiem ir visas nepieciešamās pilnvaras parakstīt šo līgumu.
11.14. Līguma pielikumi ir tā neatņemamas sastāvdaļas:
11.14.1. Tehniskā specifikācija/ Tehniskais piedāvājums;
11.14.2. Finanšu piedāvājums;
11.14.3. Transportlīdzekļu saraksts un atbildīgās personas.
11.15. Līgums noformēts latviešu valodā uz deviņām lapām, ieskaitot pielikumus uz trim lapām, un parakstīts ar drošu elektronisko parakstu.

12. Pušu rekvizīti un paraksti

	Pasūtītājs:
Valsts augu aizsardzības dienests 
Lielvārdes iela 36, Rīga, LV-1006
Nod. maks. reģ. Nr. LV90000042982
PVN reģ. Nr. LV90000042982
Valsts kase 
Konta Nr.LV47TREL2160320005000
Kods: TRELLV22
EINVOICE_VAAD@90000042982

________________ 
 

	Izpildītājs:
“KG Knutsson” SIA
Gunāra Astras iela 3, Rīga, LV-1084
Nod. maks. reģ. Nr.40003397613
PVN reģ. Nr.LV40003397613 
Swedbank AS
Konta Nr.LV45HABA0001408034342
Kods: HABALV22

________________ 

